作者：张炎
词牌/韵律：摸鱼子

paragraphs: 又孤吟、灞桥深雪，千山绝尽飞鸟。
梅花也著东风笑，一夜瘦添多少。
春悄悄。
正断梦愁诗，忘却池塘草。
前村路杳。
看野水流冰，舟闲渡口，何必见安道。
慵登眺。
脉脉霏霏未了。
寒威犹自清峭。
终须几日开晴去，无奈此时怀抱。
空暗恼。
料酒兴歌情，未肯随人老。
惜花起早。
拚醉□忘归，接䍦更好，一笑任倾倒。